3. การประกอบธุรกิจของแต่ละสายผลิตภัณฑ์

3.1. การรับจ้างประกอบและดัดแปลงรถยนต์ต่าง ๆ

3.1.1 ลักษณะผลิตภัณฑ์

  - ลักษณะผลิตภัณฑ์

  บริษัทฯ รับจ้างพัฒนาและดัดแปลงรถยนต์กระบะเพื่อเป็นรถสเตชั่นวากอน หรือรถอเนกประสงค์ 3
  ตอน 7 ที่นั่ง และรถใช้งานเฉพาะด้านอื่น ๆ เช่น รถ TR Bangkok Limousine
  เพื่อจำหน่ายเป็นรถแท็กซี่และรถบริการสาธารณะ

  - ปัจจัยสำคัญที่มีผลกระทบต่อการประกอบธุรกิจ

  จากความนิยมใช้รถประเภทรถสเตชั่นวากอน หรือรถอเนกประสงค์ 3 ตอน 7 ที่นั่ง
  ของผู้บริโภคที่เพิ่มสูงขึ้น ทำให้ตลาดรถกลุ่มนี้จะขยายตัวอย่างรวดเร็ว
  ผู้ประกอบการรถยนต์ค่ายต่าง ๆ (Brand Owner)
  ให้ความสนใจในการเข้ามาทำตลาดรถยนต์ประเภทนี้มีจำนวนมากขึ้น
  ส่งผลให้มีการแข่งขันรุนแรงมากขึ้น ทำให้บริษัทฯ
  ต้องพัฒนาผลิตภัณฑ์และการบริการทั้งก่อนและหลังการขายให้มีคุณภาพและประสิทธิภาพดียิ่งขึ้น
  เพื่อให้สามารถตอบสนองความต้องการใช้งานของลูกค้าในระดับราคาที่เหมาะสมและสามารถแข่งขันได้ในตลาด

  3.1.2 การตลาดและภาวะการแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องการพัฒนาผลิตภัณฑ์ให้มีมาตรฐานและคุณภาพระดับสากล
  รวมถึงมุ่งเน้นประโยชน์ใช้สอย เพื่อสนองความต้องการของกลุ่มลูกค้าได้ทุกกลุ่ม
  โดยเฉพาะกลุ่มครอบครัวซึ่งเน้นการเดินทางท่องเที่ยวต่างจังหวัด หรือใช้งานเชิงพาณิชย์
  รวมถึงการกำหนดราคาขายให้มีความคุ้มค่า
  สามารถแข่งขันกับคู่แข่งขันในตลาดทั้งคู่แข่งขันทางตรงและทางอ้อมได้

  และเพื่อเป็นการขยายฐานลูกค้า บริษัทฯ ได้ร่วมมือกับพันธมิตรใหม่พัฒนารถอเนกประสงค์ 3 ตอน
  7 ที่นั่งรุ่นใหม่ ซึ่งเป็นรถอเนกประสงค์ที่พัฒนามาจากรถยนต์กระบะเชฟโรเลต รุ่นโคโลราโด
  ซึ่งได้ออกจำหน่ายแล้วเมื่อเดือนมีนาคม 2550 และได้รับการตอบรับจากกลุ่มลูกค้าเป็นอย่างดี
  นอกจากนี้บริษัทฯ ยังมีแผนที่จะพัฒนารถ Prestige Limousine
  รถอเนกประสงค์สำหรับลูกค้าเฉพาะกลุ่ม เน้นความหรูหรา สบาย และประโยชน์ใช้สอย

  - การโฆษณาประชาสัมพันธ์

  บริษัทฯ ได้วางแผนในการโฆษณาผ่านสื่อต่าง ๆ เช่น หนังสือพิมพ์ นิตยสาร บิลบอร์ด
  และสื่อทางเลือกอื่น ๆ ทั้งนี้ เพื่อเป็นการสร้างภาพลักษณ์ของตราสินค้า
  และผลิตภัณฑ์ให้เป็นที่รู้จักอย่างแพร่หลาย
  รวมถึงรายการส่งเสริมการขายที่หลากหลายตรงตามความต้องการของกลุ่มลูกค้าเป้าหมาย
  อีกทั้งบริษัทฯ ยังให้การสนับสนุนโครงการ TAS Contest
  ซึ่งช่วยส่งเสริมและสนับสนุนนักออกแบบรถยนต์ และตกแต่งรถยนต์ โดยเปิดโอกาสให้นิสิต
  นักศึกษา และประชาชนทั่วไปที่สนใจ สามารถเข้าร่วมการแข่งขัน นอกจากนี้
  ยังมุ่งเน้นการสร้างความสัมพันธ์ที่ดีกับลูกค้าทั้งเก่าและใหม่
  โดยการจัดกิจกรรมเพื่อเสริมสร้างความสัมพันธ์ที่ดีกับกลุ่มลูกค้าอย่างสม่ำเสมอ

  - ลักษณะลูกค้าและกลุ่มเป้าหมาย

  กลุ่มครอบครัวขนาดเล็กจนถึงขนาดใหญ่ ประกอบอาชีพธุรกิจส่วนตัว ข้าราชการ
  พนักงานรัฐวิสาหกิจ พนักงานบริษัทเอกชน อายุตั้งแต่ 35 ปีขึ้นไป
  และเป็นผู้ที่มีเหตุมีผลในการเลือกใช้ผลิตภัณฑ์โดยคำนึงถึงความคุ้มค่าในการใช้งานเป็นหลัก

  - การจำหน่ายและช่องทางการจำหน่าย

  รถสเตชั่นวากอนหรือรถอเนกประสงค์ 7 ที่นั่ง จำหน่ายผ่านตัวแทนจำหน่ายรถยนต์ของอีซูซุ
  และตัวแทนจำหน่ายรถยนต์เชฟโรเลตทั่วประเทศ และบริษัทฯ
  ได้เพิ่มช่องทางการจำหน่ายของบริษัทฯ เอง คือ “ไทยรุ่งเซ็นเตอร์”
  เพื่อเป็นการเพิ่มโอกาสในการขายให้มากขึ้น โดยในปี 2550 มี 2 สาขา ได้แก่
  สาขาเพชรเกษม และสาขาพระราม 4 ซึ่งในต้นปี 2551 จะเปิดอีก 2 สาขา คือ สาขาสุทธิสาร
  และสาขาบางนา

  - สัดส่วนการจำหน่าย

  บริษัทฯ จำหน่ายรถอเนกประสงค์ 3 ตอน 7 ที่นั่ง ภายในประเทศ 100%
  โดยแบ่งเป็นเขตกรุงเทพและปริมณฑล 60% และต่างจังหวัด 40%

  - แนวโน้มภาวะอุตสาหกรรม

  ในปี 2550 ยอดจำหน่ายรถยนต์ในประเทศ ลดลงจากปี 2549 ประมาณ 7%
  เนื่องจากราคาน้ำมัน อัตราดอกเบี้ยที่ปรับตัวสูงขึ้น และภาวะทางการเมืองที่ไม่แน่นอน
  อย่างไรก็ดี ในปี 2551 อุตสาหกรรมยานยนต์จะมีแนวโน้มที่ดีขึ้น
  จากภาวะทางการเมืองที่แน่นอนมากขึ้น รวมถึงการเปิดตัวรถยนต์รุ่นใหม่ของค่ายรถยนต์ต่างๆ

  - สภาพการแข่งขันในอนาคต

  แม้อุตสาหกรรมยานยนต์ในประเทศ ในปี 2550 จะชะลอลงเล็กน้อย แต่ในปี 2551
  มีแนวโน้มที่จะเติบโตขึ้นจากปัจจัยบวกทางการเมือง
  และมีการแข่งขันที่รุนแรงมากขึ้นจากการเปิดตัวรถรุ่นใหม่ของค่ายต่างๆ
  โดยเฉพาะรถยนต์ที่สามารถใช้พลังงานทดแทนได้
  ผู้ประกอบการจึงต้องแข่งขันกันมากขึ้นทั้งในด้านการพัฒนาผลิตภัณฑ์และการบริการ
  ให้ตอบสนองความต้องการและสร้างความพึงพอใจแก่กลุ่มลูกค้าเป้าหมายให้ได้มากที่สุด

3.1.3 การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้าให้เทียบเท่าระดับมาตรฐานสากลโดยใช้ระบบการผลิตแบบยืดหยุ่นในการผลิตสินค้าให้ได้ตามมาตรฐานและทันต่อความต้องการของลูกค้าในเวลาที่กำหนด

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศ และไม่มีปัญหาเกี่ยวกับการจัดหาและผู้จำหน่ายวัตถุดิบ ในปี 2550
ผู้จำหน่ายบางรายมีการปรับราคาขายเพิ่มขึ้นสืบเนื่องจากราคาน้ำมันที่มีราคาสูงขึ้น
ประกอบกับจำนวนในการสั่งซื้อมีปริมาณลดน้อยลง

  - การกำจัดวัตถุดิบ

  ในกระบวนการประกอบและดัดแปลงรถยนต์จะประกอบด้วยกระบวนการจุ่ม/พ่นสีรถยนต์
  ซึ่งเป็นกระบวนการสำคัญที่ก่อให้เกิดผลกระทบต่อสิ่งแวดล้อม 2 ส่วนหลัก ได้แก่
  มลพิษทางด้านน้ำเสีย และมลพิษจากกากของเสียอันตราย

น้ำเสียจากการผลิต

น้ำเสียที่เกิดจากกระบวนการผลิต จะถูกรองรับด้วยระบบบำบัดน้ำเสียที่ได้มาตรฐานตามที่กรมโรงงานอุตสาหกรรมกำหนดก่อนทำการปล่อยน้ำทิ้งที่ผ่านมาการบำบัดแล้วออกสู่ภายนอกโรงงาน ระบบบำบัดน้ำเสียที่บริษัทฯ ดำเนินการในปัจจุบันแยกออกเป็น 2 ระบบ คือ 

  - ระบบบำบัดน้ำเสียที่มีสารเคมีเจือปน (Degrease)
  วิธีการบำบัดโดยใช้สารเคมีในการตกตะกอนของเสีย

  - ระบบบำบัดน้ำเสียที่มีสีเจือปน (Spray Booth)
  วิธีการบำบัดโดยใช้สารเคมีในการตกตะกอนเบื้องต้นและระบบชีวะภาพแบบ Activated
  Sludge (AS) เพื่อบำบัดน้ำเสียให้ได้ตามมาตรฐาน

ในการบำบัดและควบคุมระบบ จะถูกดูแลโดยฝ่ายงานวิศวกรรมโรงงานของบริษัทฯ
และมีรายละเอียดการใช้สารเคมีในการบำบัด ดังนี้

  - โซดาไฟ : ใช้ปรับสภาพความเป็น กรด ด่าง ของน้ำเสียให้เหมาะสมต่อการตกตะกอน

- Polyaluminium Colride (PAC) : ใช้เพื่อให้น้ำเสียตกตะกอน

- Polymer : ใช้เพิ่มประสิทธิภาพการจับตัวของตะกอนและเกิดการตกตะกอนได้ดีขึ้น

  ขณะทำการบำบัดพนักงานผู้ควบคุมดูแลระบบ จะตรวจสอบคุณภาพน้ำหลังการบำบัด โดยใช้เครื่อง
  Ph มิเตอร์สำหรับค่าความเป็นกรด-ด่าง ให้อยู่ในช่วง 5.5-9 และวัด สี กลิ่น
  โดยใช้การวัดด้วยตาเปล่า นอกจากนั้นทางบริษัทฯ
  ได้ว่าจ้างบริษัทที่ปรึกษาที่ได้รับการรับรองจากกรมโรงงานอุตสาหกรรมในการดำเนินการเก็บตัวอย่างและตรวจวัดค่าคุณภาพน้ำเสียให้เป็นไปตามที่กฎหมายกำหนด
  ดังนี้

  - น้ำเสียก่อนเข้าระบบบำบัดน้ำเสีย เดือนละ 1 ครั้ง

  - น้ำทิ้งหลังการบำบัดน้ำเสีย เดือนละ 1 ครั้ง

  - น้ำทิ้งก่อนระบายออกนอกโรงงาน เดือนละ 1 ครั้ง

และจากผลการตรวจสอบที่ผ่านมา คุณภาพน้ำทิ้งของบริษัทฯ อยู่ในเกณฑ์มาตรฐาน

กากของเสียอันตราย

จากระบบม่านน้ำหมุนเวียนในห้องพ่นสี ซึ่งเป็นระบบสำคัญในการดักจับละอองสีก่อนปล่อยอากาศ ออกภายนอกส่งผลให้เกิดกากตะกอนที่เป็นของเสียอันตราย และกากตะกอนสีเหล่านี้จะต้องถูกกำจัดให้ถูกวิธีเพื่อป้องกันการปนเปื้อนของสารพิษออกสู่สิ่งแวดล้อม ดังนั้นทางบริษัทฯ จึงได้ว่าจ้างบริษัทเบตเตอร์เวิลด์กรีน เป็นผู้ทำหน้าที่ขนย้ายและกำจัดกากของเสียอันตรายเหล่านี้โดยวิธีฝังกลบที่ได้มาตรฐานและใบอนุญาตจากกรมโรงงานอย่างถูกต้องตามกฎหมาย

  กากสีที่เกิดขึ้นจากกระบวนการผลิตในแต่ละวัน จะถูกบรรจุในถุงขนาด 10 กิโลกรัม รวบรวม
  และขนย้ายไปเก็บรวบรวมในโรงพักขยะที่มีระบบป้องกันการชะจากน้ำฝนและมีระบบรวบรวมน้ำชะจากตัวกากสีเพื่อป้องกันการปนเปื้อนสู่ดินและแหล่งน้ำบริเวณใกล้เคียง

  ทางบริษัทฯ ได้รับการรับรองระบบการจัดการด้านสิ่งแวดล้อม ISO 14001:2004 ในปี 2548
  ดังนั้นจึงมั่นใจได้ว่าบริษัทฯ ได้มีแนวทางในการดูแลและจัดการด้านสิ่งแวดล้อมเป็นอย่างดีแล้ว

4.  งานที่ยังไม่ได้ส่งมอบ

เป็นงานที่อยู่ระหว่างขบวนการผลิตปกติ ไม่มีงานที่ผิดสัญญาค้างส่ง

  3.2 การผลิตชิ้นส่วน (Press Parts)

  3.2.1 ลักษณะผลิตภัณฑ์

  - ลักษณะผลิตภัณฑ์

1)  ชิ้นส่วนโลหะขึ้นรูป (Stamping or press part) สำหรับใช้ในการประกอบรถยนต์
    รถจักรยานยนต์ เครื่องจักรสำหรับอุตสาหกรรม เครื่องใช้ไฟฟ้า และเครื่องใช้ในการเกษตร
    เป็นต้น

  ข) ชิ้นส่วนพลาสติกขึ้นรูป โดย Blow Mould และ Vacuum Mould
  สำหรับใช้เป็นอุปกรณ์ตกแต่งรถ

  - ปัจจัยสำคัญที่มีผลกระทบต่อการประกอบธุรกิจ

  ข้อตกลงในการเปิดการค้าเสรี (FTA) ระหว่างประเทศ
  ทำให้ผู้ประกอบรถยนต์มีทางเลือกได้มากขึ้น โดยการหันไปนำเข้าชิ้นส่วนเป็น CKD แทน
  หากราคานำเข้านั้นต่ำกว่าราคาชิ้นส่วนที่ผลิตภายในประเทศ
  ซึ่งต่อไปจะเป็นปัญหาการแข่งขันกันทั่วโลก ดังนั้น
  ผู้ผลิตชิ้นส่วนภายในประเทศจะต้องพยายามบริหาร และควบคุมต้นทุนการผลิตให้มีประสิทธิภาพ
  รวมทั้งการสร้างความพึงพอใจแก่ลูกค้า ในด้านคุณภาพ ราคา การส่งมอบและบริการ

  บริษัท ไทยออโต้ เพรสพาร์ท จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
  ชิ้นส่วนพลาสติก และไฟเบอร์กลาส สำหรับรถยนต์ แม่พิมพ์และอุปกรณ์การผลิต
  ตามบัตรส่งเสริมเลขที่ 1453 (1)/2544 ลงวันที่ 10 กรกฎาคม 2544

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ปี     | จน     |
| ได้รับอนุญาตให้นำผู้เชี่ยวชาญ                              | 2549  | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2549 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี    | 2544  |        |
| พ.ศ. 2533                                          |       |        |
+----------------------------------------------------+-------+--------+
| 3.                                                 | ปี     |        |
| ได้รับการยกเ                                         | 2545  |        |
| ว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |        |
|                                                    |       |        |
| ที่ได้รับการส่งเสริม มีกำหนดเวลา 8 ปี                      |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสามารถนำผลขาดท                                 |       |        |
| ุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |        |
| ภายหลังระยะเวลาที่ได้รับยกเว้นภาษีเงินได้นิติบุคคล             |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี     | ปี 2553 |
| ซ                                                  | 2545  |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |       |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5.                                                 | ปี     | ปี 2558 |
| ได้รับลดหย่อนภา                                       | 2553  |        |
| ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |       |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา   |       |        |
| ตามข้อ 3                                            |       |        |
+----------------------------------------------------+-------+--------+
| 6. ได้รับลดหย่อนอากรขาเข้าร้อยละ 75 ของอัตราปกติ          | ยัง    | 1 ปี    |
| ส                                                  | ไม่เริ่ม | นับแต่ว  |
| ำหรับวัตถุดิบหรือวัสดุจำเป็นที่นำเข้ามาใช้ผลิตเพื่อจำหน่ายในประเทศ | ใช้สิทธิ์ | ันนำเข้า |
| เป็นเวลา 1 ปี นับแต่วันนำเข้าครั้งแรก                      |       | ครั้งแรก |
+----------------------------------------------------+-------+--------+
| 7.                                                 | ยัง    | 5 ปี    |
| ได้รับยกเว้นอากรขาเข้าสำ                               | ไม่เริ่ม | นับแต่ว  |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 5 ปี นับแต่วันนำเข้าครั้งแรก                              |       | ครั้งแรก |
+----------------------------------------------------+-------+--------+
| 8. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2   | ปี     | ปี 2555 |
| เท่าของค่าใช้จ่าย ดังกล่าวเป็นระยะเวลา 10 ปี               | 2545  |        |
| นับแต่วันที่เริ่มมีรายได้จากการประกอบกิจการ                  |       |        |
+----------------------------------------------------+-------+--------+
| 9.                                                 | ยัง    | จ      |
| ได้รับ                                               | ไม่เริ่ม | นกว่าจะ |
| อนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                |       | ้อยละ25 |
| นอกเหนือไปจากการหักค่าเสื่อมราคาตามปกติ                  |       | ของเ   |
|                                                    |       | งินลงทุน |
+----------------------------------------------------+-------+--------+
| 10.                                                | ยัง    | จน     |
| ได้รับอนุญ                                            | ไม่เริ่ม | กว่าจะข |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+----------------------------------------------------+-------+--------+

  3.2.2 การตลาดและภาวะการแข่งขัน

  - กลยุทธ์การแข่งขัน

  ภาวะการตลาดของอุตสาหกรรมชิ้นส่วนยานยนต์ มีการแข่งขันที่สูงขึ้น บริษัทฯ
  จึงมุ่งเน้นในการเพิ่มศักยภาพในด้านต่าง ๆ เช่น

  ด้านคุณภาพ โดยการนำระบบควบคุมคุณภาพ ISO/TS 16949:2002
  เข้ามาใช้ในการบริหารคุณภาพ

  ด้านต้นทุน เนื่องจากราคาวัตถุดิบที่สูงขึ้น ส่งผลกระทบต่อผู้ผลิตชิ้นส่วนที่ไม่สามารถปรับราคาได้
  บริษัทฯ จึงจัดทำโครงการลดต้นทุน (Cost Reduction) โดยการทำ VA/VE เพื่อควบคุมต้นทุน
  และรักษาความได้เปรียบในการแข่งขันบนราคาที่ลูกค้าพึงพอใจ

  ด้านการส่งมอบ โดยการวางแผนและควบคุมการผลิตอย่างใกล้ชิด
  จึงทำให้สามารถส่งมอบชิ้นส่วนแก่ลูกค้าได้ตามกำหนดเวลาที่ต้องการ
  รวมถึงการบริหารการจัดส่งให้มีประสิทธิภาพและคุ้มค่า เนื่องจากราคาน้ำมันที่สูงขึ้นอย่างต่อเนื่อง

  นอกจากนั้นแล้ว บริษัทฯ ได้จัดโปรแกรมกิจกรรมทางการตลาด
  เพื่อสร้างความสัมพันธ์ที่ดีกับลูกค้าทุกรายตลอดทั้งปี
  และมีการกำหนดกลุ่มลูกค้าเป้าหมายใหม่ในแต่ละปีไว้ด้วย

  - ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมาย ได้แก่
  ผู้ประกอบรถยนต์และรถจักรยานยนต์ทั้งภายในประเทศและต่างประเทศ ผู้ผลิตชิ้นส่วนระดับ
  Tier1-2 ผู้ผลิตเครื่องใช้ไฟฟ้า และผู้ประกอบเครื่องใช้ในการเกษตร เป็นต้น

  - การจำหน่ายและช่องทางการจัดจำหน่าย

ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งภายในประเทศและต่างประเทศ
ซึ่งรวมถึงการว่าจ้างผู้เชี่ยวชาญชาวญี่ปุ่น มาช่วยเพิ่มช่องทางในการติดต่อกับลูกค้าด้วย

-   สัดส่วนการจำหน่าย

  ในปี 2550 เป็นการจำหน่ายภายในประเทศทั้งหมด 100% อย่างไรก็ตาม ในปี 2551 บริษัทฯ
  มีแผนที่จะขยายตลาด โดยการส่งออกไปจำหน่ายยังประเทศ เช่น อินเดีย อิหร่าน
  และสหรัฐอเมริกา เป็นต้น

  - แนวโน้มภาวะอุตสาหกรรม

  อุตสาหกรรมชิ้นส่วนยานยนต์
  มีอัตราการขยายตัวอย่างรวดเร็วต่อเนื่องในทิศทางเดียวกันกับอุตสาหกรรมยานยนต์ ซึ่งคาดว่า
  ในปี 2551 จะมีอัตราการขยายตัวเพิ่มขึ้น ทั้งตลาดภายในประเทศและต่างประเทศ
  รวมกันประมาณ 10% จากปี 2550

  - สภาพการแข่งขันในอนาคต

  การแข่งขันในอุตสาหกรรมผลิตชิ้นส่วน มีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว ยังมีผู้ประกอบการจากต่างประเทศเข้ามาลงทุน
  ภายใต้เงื่อนไขที่เอื้ออำนวยจากการส่งเสริมการลงทุนของรัฐ ข้อตกลงของเขตการค้าเสรี
  (FTA) และการบริหารงานด้านบุคลากร ดังนั้น
  ผู้ประกอบการภายในประเทศจะต้องจัดเตรียมและพัฒนาบุคลากรที่มีความสำคัญ เช่น วิศวกร
  ช่างเทคนิค ช่างผู้ชำนาญงาน เป็นต้น เพื่อรับมือกับสิ่งที่จะเกิดขึ้น

  3.2.3 การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้า และผลิตสินค้าให้ได้ตามความต้องการของลูกค้าในเวลาที่กำหนด
และการพัฒนาสินค้าอย่างต่อเนื่อง

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
ในปี 2550 ราคาเหล็กแผ่น ลดลงจากปี 2549 โดยเฉลี่ย 10%

  - การกำจัดวัตถุดิบ

  กระบวนการผลิตชิ้นส่วน จะมีวัตถุดิบเหลือใช้จากกระบวนการผลิต คือ เศษเหล็ก
  ซึ่งไม่มีผลกระทบต่อสิ่งแวดล้อม

  3.2.4 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

  3.3 การผลิตแม่พิมพ์และอุปกรณ์การผลิต (Die & Jig)

  3.3.1 ลักษณะผลิตภัณฑ์

  - ลักษณะผลิตภัณฑ์

  เป็นแม่พิมพ์ (Die) และอุปกรณ์การผลิต (Jig) สำหรับใช้ในการผลิตชิ้นส่วน
  เพื่อประกอบรถยนต์ รถจักรยานยนต์ รถดัดแปลงต่าง ๆ, เครื่องจักรสำหรับอุตสาหกรรม
  เครื่องใช้ไฟฟ้า และเครื่องใช้ในการเกษตร เป็นต้น

  - ปัจจัยสำคัญที่มีผลกระทบต่อการประกอบธุรกิจ

  อุตสาหกรรมแม่พิมพ์และอุปกรณ์การผลิต เป็นอุตสาหกรรมที่ต้องใช้เงินลงทุนสูง
  และต้องใช้เทคโนโลยีที่มีลักษณะเฉพาะ รวมถึงบุคลากรที่มีความชำนาญเฉพาะทาง
  และเป็นอุตสาหกรรมพื้นฐานของการผลิตชิ้นส่วนซึ่งจะมีปริมาณ Demand แปรผันไปตาม Model
  Life ของยานยนต์ และจะมีช่วงระยะเวลาในการผลิตค่อนข้างจำกัด

  บริษัท ไทยรุ่ง ทูลส์ แอนด์ ไดส์ จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์และการซ่อมแม่พิมพ์ &
  อุปกรณ์การผลิตและการซ่อมอุปกรณ์การผลิต ตามบัตรส่งเสริมเลขที่ 1272/2543 ลงวันที่ 2
  มิถุนายน 2543

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ปี     | จน     |
| ได้รับอนุญาตให้นำผู้เชี่ยวชาญ                              | 2543  | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2547 |
| ตามที่คณะกรรมการพิจารณาอนุมัติ                           | 2543  |        |
+----------------------------------------------------+-------+--------+
| 3.                                                 | ปี     | ปี 2551 |
| ได้รับการยกเว้นภาษีเงินได้นิติบุค                           | 2543  |        |
| คลสำหรับกำไรสุทธิที่ได้รับจากการประกอบกิจการที่ได้รับการส่งเสริม |       |        |
| มีกำหนดระยะเวลา 8 ปี                                 |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสา                                             |       |        |
| มารถนำผลขาดทุนประจำปีที่เกิดขึ้นในระหว่างเวลานั้นไปหักออกจากก |       |        |
| ำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี     | ปี 2551 |
| ซ                                                  | 2543  |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |       |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5. ได้รับยกเว้นอากรขาเข้า                              | ยัง    | 1 ปี    |
| สำหรับวัตถุดิบและวัสดุจำเป็นที่ต้องนำเข้าจากต่างประเทศ         | ไม่เริ่ม | นับแต่ว  |
| เพื่อใช้ในการผลิต เพื่อการส่งออก เป็นระยะเวลา 1 ปี          | ใช้สิทธิ์ | ันนำเข้า |
| นับแต่วันนำเข้าครั้งแรก                                  |       | ครั้งแรก |
+----------------------------------------------------+-------+--------+
| 6.ได้รับยกเว้นอากรขาเข้าสำ                             | ยัง    | 1 ปี    |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ไม่เริ่ม | นับแต่ว  |
| 1 ปี นับแต่วันนำเข้าครั้งแรก                              | ใช้สิทธิ์ | ันนำเข้า |
|                                                    |       | ครั้งแรก |
+----------------------------------------------------+-------+--------+
| 7. ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5  | ยัง    | 10 ปี   |
| ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี   | ไม่เริ่ม | นับ     |
| นับแต่วันที่มีรายได้จากการประกอบกิจการนั้น                   | ใช้สิทธิ์ | แต่วันที่ม |
| (เฉพาะรายได้จากการส่งออกทางตรงและการส่งออกทางอ้อม      |       | ีรายได้จ |
| กรณีที่มีการส่งออกผ่านผู้อื่นโดยไม่ได้นำไปผลิตต่อ)               |       | ากการส |
| ทั้งนี้รายได้จากการส่งออกของปีนั้น ๆ                        |       | ่งออกทา |
| จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง      |       | งตรงแล |
| ยกเว้น 2 ปีแรก                                       |       | ะส่งออก |
|                                                    |       | ทางอ้อม |
+----------------------------------------------------+-------+--------+
| 8.                                                 | ยัง    | จน     |
| ได้รับอนุญ                                            | ไม่เริ่ม | กว่าจะข |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+----------------------------------------------------+-------+--------+

  ในปี 2550 บริษัท ไทยรุ่ง ทูลส์ แอนด์ ไดส์ จำกัด ได้ลงทุนซื้อเครื่องจักรเพิ่มเติม
  เพื่อขยายกำลังการผลิตแม่พิมพ์ และอุปกรณ์การผลิต
  โดยได้ยื่นขอรับการส่งเสริมการลงทุนจากคณะกรรมการส่งเสริมการลงทุน เพิ่มอีก 1 โครงการ
  และได้รับหนังสือแจ้งมติอนุมัติโครงการจาก BOI ตามหนังสือที่ อก 0905/005127 เมื่อวันที่ 5
  กรกฎาคม 2550 โดยได้รับสิทธิประโยชน์ ดังนี้

+----------------------------------------------------+--------+--------+
| สิทธิประโยชน์ที่ได้รับ                                    | ปีที่เริ่มต | ปีที่สิ้นสุด |
|                                                    | ้นใช้สิทธิ์ |        |
+----------------------------------------------------+--------+--------+
| 1.                                                 | ยังไม่เร | จน     |
| ได้รับอนุญาตให้นำผู้เชี่ยวชาญ                              | ิ่มใช้สิทธิ์ | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |        | อยกเลิก |
| และก                                               |        |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |        |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |        |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |        |        |
+----------------------------------------------------+--------+--------+
| 2. ได้รับการยกเว้นอากรขาเข้าสำหรับเครื่องจักร              | ยังไม่เร | 30     |
| ตามที่คณะกรรมการพิจารณาอนุมัติ                           | ิ่มใช้สิทธิ์ | เดือน   |
|                                                    |        | น      |
|                                                    |        | ับแต่วันท |
|                                                    |        | ี่ออกบัตร |
|                                                    |        | ส่งเสริม |
+----------------------------------------------------+--------+--------+
| 3.                                                 | ยังไม่เร | 8 ปี    |
| ได้รับการยกเว้นภาษีเงินได้นิติบุค                           | ิ่มใช้สิทธิ์ | นับแต   |
| คลสำหรับกำไรสุทธิที่ได้รับจากการประกอบกิจการที่ได้รับการส่งเสริม |        | ่วันที่เริ่ม |
| มีกำหนดระยะเวลา 8 ปี                                 |        | มีรายได้ |
| นับแต่วันที่เริ่มมีรายได้จากการประกอบกิจการนั้น                |        |        |
| ในกรณีที่ปร                                           |        |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |        |        |
| บริษัทสา                                             |        |        |
| มารถนำผลขาดทุนประจำปีที่เกิดขึ้นในระหว่างเวลานั้นไปหักออกจากก |        |        |
| ำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |        |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |        |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |        |        |
+----------------------------------------------------+--------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ยังไม่เร | 8 ปี    |
| ซ                                                  | ิ่มใช้สิทธิ์ | นับแต   |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |        | ่วันที่เริ่ม |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |        | มีรายได้ |
+----------------------------------------------------+--------+--------+

  3.3.2 การตลาดและภาวะการแข่งขัน

  - กลยุทธ์การแข่งขัน

  ภาวะการตลาดในอุตสาหกรรมแม่พิมพ์และอุปกรณ์การผลิต มีการแข่งขันที่สูงขึ้น บริษัทฯ
  จึงมุ่งเน้นในการเพิ่มศักยภาพในด้านต่าง ๆ เช่น

  ด้านคุณภาพ โดยการนำระบบควบคุมคุณภาพ ISO 9000:2000 เข้ามาใช้ในการบริหารคุณภาพ

  ด้านต้นทุน เนื่องจากราคาวัตถุดิบที่สูงขึ้น
  ได้ส่งผลกระทบต่อผู้ผลิตแม่พิมพ์และอุปกรณ์การผลิตเป็นอย่างมาก บริษัทฯ
  จึงจัดทำโครงการลดต้นทุน (Cost Reduction) โดยการทำ VA/ VE เพื่อควบคุมต้นทุน
  และรักษาความได้เปรียบในการแข่งขันบนราคาที่ลูกค้าพึงพอใจ

  ด้านการส่งมอบ โดยการวางแผนและควบคุมการผลิตอย่างใกล้ชิด
  จึงทำให้สามารถส่งมอบแม่พิมพ์และอุปกรณ์การผลิตให้แก่ลูกค้าได้ตามกำหนดเวลาที่ต้องการ
  รวมถึงการบริหารการส่งมอบอย่างมีประสิทธิภาพและให้คุ้มค่า
  เนื่องจากราคาน้ำมันที่สูงขึ้นอย่างต่อเนื่อง

  นอกจากนั้นแล้ว บริษัทฯ ได้จัดโปรแกรมกิจกรรมทางการตลาด
  เพื่อสร้างความสัมพันธ์ที่ดีกับลูกค้าทุกรายตลอดทั้งปี

  - ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย ได้แก่ ผู้ประกอบรถยนต์และรถจักรยานยนต์ทั้งภายในประเทศและต่างประเทศ
ผู้ผลิตชิ้นส่วนระดับ Tier 1-2 ผู้ผลิตเครื่องใช้ไฟฟ้า และผู้ประกอบเครื่องใช้ในการเกษตร เป็นต้น

  - การจำหน่ายและช่องทางการจัดจำหน่าย

  ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งภายในประเทศและต่างประเทศ
  ซึ่งรวมถึงผู้ผลิตแม่พิมพ์และอุปกรณ์การผลิตที่เป็น Tier 1 นอกเหนือจากนั้น
  ยังมีการว่าจ้างผู้เชี่ยวชาญชาวญี่ปุ่น มาช่วยในการติดต่อกับลูกค้า เพิ่มอีกหนึ่งช่องทางด้วย

  - สัดส่วนการจำหน่าย

  ในปี 2550 เป็นการจำหน่ายภายในประเทศประมาณ 87% และต่างประเทศประมาณ 13%
  และในปี 2551 บริษัทฯ มีแผนการขยายตลาด โดยการส่งออกไปจำหน่ายยังประเทศจีน อินเดีย
  และสหรัฐอเมริกา

  - แนวโน้มภาวะอุตสาหกรรม

  อุตสาหกรรมแม่พิมพ์และอุปกรณ์การผลิต
  มีอัตราการขยายตัวรวดเร็วอย่างต่อเนื่องในทิศทางเดียวกันกับอุตสาหกรรมยานยนต์ ซึ่งคาดว่า
  ในปี 2551 จะมีอัตราการขยายตัวเพิ่มขึ้น ทั้งตลาดภายในประเทศและต่างประเทศ
  รวมกันประมาณ 10% จากปี 2550

  - สภาพการแข่งขันในอนาคต

  การแข่งขันในอุตสาหกรรมการผลิตแม่พิมพ์และอุปกรณ์การผลิตมีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว ยังมีผู้ประกอบการจากต่างประเทศที่เข้ามาลงทุน
  ภายใต้เงื่อนไขที่เอื้ออำนวยจากการส่งเสริมลงทุนของรัฐ ข้อตกลงของการเปิดการค้าเสรี
  (FTA) และการบริการงานด้านบุคลากร ดังนั้น
  ผู้ประกอบการภายในประเทศจะต้องจัดเตรียมและพัฒนาบุคลากรที่มีความสำคัญ เช่น วิศวกร
  ช่างเทคนิค และช่างผู้ชำนาญงาน เป็นต้น เพื่อรับมือกับสิ่งที่จะเกิดขึ้น

3.  การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความความต้องการของลูกค้าในเวลาที่กำหนด และราคาที่แข่งขันได้

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
ในช่วงปลายปี 2550 มีการปรับราคาสินค้าประเภทเหล็กหล่อ และเหล็กแม่พิมพ์ ประมาณ 6-8%
เนื่องจากสภาวะราคาเหล็ก และน้ำมันที่มีราคาสูงขึ้น

  - การกำจัดวัตถุดิบ

  กระบวนการผลิตแม่พิมพ์และอุปกรณ์การผลิต จะมีวัตถุดิบเหลือใช้จากกระบวนการผลิต คือ
  เศษเหล็ก ซึ่งไม่มีผลกระทบต่อสิ่งแวดล้อม

4.  งานที่ยังไม่ได้ส่งมอบ

 เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง

3.  การจำหน่ายรถยนต์

  3.4.1 ลักษณะผลิตภัณฑ์

  - ลักษณะผลิตภัณฑ์

  บริษัท ไทยอัลติเมทคาร์ จำกัด เป็นตัวแทนจำหน่ายรถยนต์ Land Rover ในเขตกรุงเทพฯ
  และปริมณฑล ภายใต้การควบคุมของ แลนด์โรเวอร์ไทยแลนด์ พร้อมทั้งมีศูนย์บริการ
  และจำหน่ายอะไหล่ของรถยนต์ Land Rover เพื่อให้บริการที่ครบวงจร
  ผลิตภัณฑ์ที่จำหน่ายแบ่งเป็น 3 รุ่น ดังนี้

1.  รุ่น Freelander ซึ่งแบ่งตามลักษณะเครื่องยนต์ได้ 2 แบบ คือ

    1.  รุ่นเครื่องยนต์เบนซิน ขนาด 2,500 CC.

    2.  รุ่นเครื่องยนต์ดีเซล ขนาด 2,000 CC.

2.  รุ่น Discovery ซึ่งแบ่งตามลักษณะเครื่องยนต์ได้ 2 แบบ คือ

    1.  รุ่นเครื่องยนต์เบนซิน ขนาด 4,400 CC.

    2.  รุ่นเครื่องยนต์ดีเซล ขนาด 2,700 CC.

3.  รุ่น Range Rover ซึ่งแบ่งตามลักษณะเครื่องยนต์ ได้ 3 แบบ คือ

    1.  รุ่นเครื่องยนต์เบนซิน ขนาด 4,400 CC.

    2.  รุ่นเครื่องยนต์เบนซิน ขนาด 4,200 CC.

    3.  รุ่นเครื่องยนต์ดีเซล ขนาด 2,700 CC.

  - ปัจจัยสำคัญที่มีผลกระทบต่อการประกอบธุรกิจ

1.  ราคาจำหน่ายรถที่ค่อนข้างสูง ซึ่งเป็นผลมาจากการปรับอัตราภาษีสรรพสามิต
    ตั้งแต่เดือนมกราคม 2548 ทำให้รถยนต์แลนด์โรเวอร์ ซึ่งเป็นรถ SUV
    ต้องถูกจัดเข้าในพิกัดเช่นเดียวกับรถยนต์นั่งทั่วไป
    ซึ่งถูกจัดเก็บภาษีสรรพสามิตตามขนาดกำลังของเครื่องยนต์
    และมีผลทำให้ราคารถยนต์แลนด์โรเวอร์ ต้องปรับสูงขึ้น ตั้งแต่ ร้อยละ 5 ถึงเกินกว่าร้อยละ
    35 แล้วแต่รุ่น และขนาดของเครื่องยนต์

2.  หากราคาน้ำมันทั้งเบนซินและดีเซลยังคงอยู่ในระดับสูง จะมีผลกระทบต่อยอดจำหน่ายรถยนต์
    โดยเฉพาะรุ่นที่มีเครื่องยนต์ขนาดใหญ่

    2.  การตลาดและภาวะ การแข่งขัน

  - กลยุทธ์การแข่งขัน

  มุ่งเน้นสร้างความพึงพอใจหลังการขาย และการสร้างความสัมพันธ์กับลูกค้า (Customer
  Relation Management) โดยการเน้นคุณภาพบริการหลังการขายให้มากขึ้น
  มีการติดตามความพึงพอใจจากลูกค้าอย่างใกล้ชิด และการจัดกิจกรรมให้ลูกค้ามีส่วนร่วม เช่น
  การจัดคาราวาน เป็นต้น

  - ลักษณะลูกค้าและกลุ่มลูกค้าเป้าหมาย

  เน้นกลุ่มลูกค้าทั้งหญิงและชาย อายุตั้งแต่ 30 ปีขึ้นไป ในกลุ่ม Young executive ที่ต้องการ
  Image และความแตกต่าง

  - การจำหน่ายและช่องทางการจำหน่าย

  บริษัทฯ จำหน่ายรถยนต์ให้แก่ลูกค้าโดยตรง โดยมีโชว์รูม ตั้งอยู่เลขที่ 371 ถนนวิภาวดีรังสิต
  แขวงสามเสนใน เขตพญาไท กรุงเทพฯ

  บริษัทฯ ได้จัดให้มีกิจกรรมระหว่างปีอย่างต่อเนื่อง
  เพื่อเพิ่มโอกาสในการจำหน่ายรถให้กับกลุ่มเป้าหมายอีกทางหนึ่ง เช่น
  การจัดแสดงรถในสถานที่ต่าง ๆ เช่น ตามห้างสรรพสินค้า, หมู่บ้านจัดสรรระดับค่อนข้างสูง
  เป็นต้น

  - สัดส่วนการจำหน่าย

  เฉพาะในเขตกรุงเทพ และปริมณฑล มียอดจำหน่ายมากกว่า 75% ของยอดจำหน่ายทั่วประเทศ

  - แนวโน้มภาวะอุตสาหกรรม

  ตลาดรถยนต์นั่งส่วนบุคคล จะยังคงเติบโตอย่างต่อเนื่องเช่นเดียวกับรถยนต์ขับเคลื่อนขนาดเล็ก
  แต่เนื่องจากการปรับตัวของราคาที่สูงขึ้นมาก ทำให้ขนาดของตลาดเล็กลง
  ประกอบกับมีสินค้าทดแทนเพิ่มขึ้น

  - สภาพการแข่งขันในอนาคต

  จากการที่บริษัท วอลโว่คาร์ (ประเทศไทย) จำกัด
  ได้ทำการเปิดตัวแทนจำหน่ายรถในเขตกรุงเทพฯ และปริมณฑลเพิ่มขึ้น
  จึงทำให้มีการเฉลี่ยลูกค้าและเกิดการแข่งขันในด้านการจำหน่ายและบริการรถ Land Rover
  เพิ่มขึ้น ตลอดจนการปรับอัตราภาษีสรรพสามิตเพิ่มขึ้นในปี 2548
  ซึ่งส่งผลกระทบทำให้ราคารถในกลุ่มของ Land Rover เพิ่มขึ้น
  ดังนั้นทางบริษัทต้องเน้นในด้านที่บริษัทมีประสบการณ์และความเข้าใจในตัวสินค้าที่ดีกว่าในการแข่งขันกับตัวแทนที่เกิดขึ้นใหม่
  โดยเน้นความพึงพอใจในคุณภาพงานบริการอย่างจริงจัง

  3.4.3 การจัดหาผลิตภัณฑ์

  บริษัทฯ ในฐานะตัวแทนจำหน่ายของบริษัทผู้นำเข้าและผลิตรถยนต์ Land Rover บริษัทฯ
  จะสั่งซื้อรถจากบริษัท วอลโว่คาร์ (ประเทศไทย) จำกัด โดยผ่าน แลนด์โรเวอร์ ไทยแลนด์
  ซึ่งปัจจุบันเป็นส่วนหนึ่งของบริษัท วอลโว่คาร์ (ประเทศไทย) จำกัด

  3.4.4 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

4.  การจำหน่ายอะไหล่ อุปกรณ์และบริการ

  3.5.1 ลักษณะผลิตภัณฑ์

  - ลักษณะผลิตภัณฑ์

  เป็นศูนย์บริการหลังการขาย จำหน่ายอะไหล่และอุปกรณ์ตกแต่ง สำหรับรถอเนกประสงค์ของบริษัท
  ไทยรุ่งยูเนี่ยนคาร์ จำกัด (มหาชน) การซ่อมสีตัวถังรถยนต์ทั่วไป
  และการจำหน่ายอุปกรณ์ตกแต่งรถ (Aero parts) ของรถยนต์ยี่ห้อต่าง ๆ ในนาม “Parto”

  - ปัจจัยสำคัญที่มีผลกระทบต่อการประกอบธุรกิจ

  หากภาวะเศรษฐกิจทั่วไปชะลอตัว
  จะส่งผลกระทบต่อปริมาณความต้องการในการซื้ออุปกรณ์และอะไหล่
  และอาจจะชะลอการซ่อมบำรุงรถไปให้ช้าลงเพื่อลดค่าใช้จ่าย

  3.5.2 การตลาดและภาวะ การแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องมาตรฐานคุณภาพด้านบริการ
  ให้ลูกค้าเกิดความพึงพอใจและมีความเชื่อมั่นในบริการ โดยนำระบบคุณภาพ ISO9001:2000
  เข้ามาใช้ในการบริหารคุณภาพด้านบริการ นอกจากนี้ บริษัทฯ
  ยังได้วางแนวทางในการขยายการบริการให้กว้างขึ้นในด้านการซ่อมสีตัวถังรถยนต์
  และบริษัทฯได้พยายามเพิ่มศักยภาพด้านเทคโนโลยี และเครื่องมือที่ทันสมัยในการให้บริการ
  ตลอดจนบุคลากรที่มีประสบการณ์ เพื่อสร้างความมั่นใจให้กับลูกค้า
  และพยายามสรรหาอุปกรณ์ตกแต่งรถประเภทใหม่ ๆ ที่มีความหลากหลายและทันสมัย
  เพื่อสร้างความแตกต่างให้รถดูสวยงามยิ่งขึ้น และตรงตามความต้องการของลูกค้า
  เพื่อเพิ่มรายได้ให้กับบริษัทฯ

  - ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ ลูกค้าทั่วไปที่ซื้อรถอเนกประสงค์ของบริษัท ไทยรุ่งยูเนี่ยนคาร์ จำกัด
(มหาชน) ตัวแทนจำหน่ายอีซูซุ นิสสัน และเชฟโรเลต
รวมทั้งลูกค้าทั่วไปสำหรับการซ่อมตัวถังรถยนต์ ลูกค้ากลุ่มบริษัทประกันภัย และร้านประดับยนต์

  - การจำหน่ายและช่องทางการจำหน่าย

กลุ่มลูกค้าเป้าหมายติดต่อกับบริษัทฯโดยตรง

- สัดส่วนการจำหน่าย

เป็นการจำหน่ายและให้บริการภายในประเทศ 100%

- แนวโน้มภาวะอุตสาหกรรม

  ในปี 2550 ยอดจำหน่ายรถยนต์ในประเทศ ลดลงจากปี 2549 ประมาณ 7%
  เนื่องจากราคาน้ำมัน อัตราดอกเบี้ยที่ปรับตัวสูงขึ้น และภาวะทางการเมืองที่ไม่แน่นอน
  อย่างไรก็ดี ในปี 2551 อุตสาหกรรมยานยนต์จะมีแนวโน้มที่ดีขึ้น
  จากภาวะทางการเมืองที่แน่นอนมากขึ้น รวมถึงการเปิดตัวรถยนต์รุ่นใหม่ของค่ายรถยนต์ต่างๆ

- สภาพการแข่งขันในอนาคต

  แนวโน้มการแข่งขันในด้านการซ่อมสีตัวถังรถยนต์จะเพิ่มสูงขึ้น
  เนื่องจากมีผู้ประกอบการขนาดกลางและขนาดย่อมให้ความสนใจที่จะดำเนินธุรกิจเป็นจำนวนมาก
  ดังนั้นการแข่งขันโดยส่วนใหญ่จึงขึ้นอยู่กับการบริหารคุณภาพและต้นทุน เพื่อสร้างความพึงพอใจ
  และความเชื่อมั่นให้กับลูกค้า

3.5.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพการบริการ
  เพื่อให้ลูกค้าเกิดความพึงพอใจสูงสุดทั้งด้านคุณภาพและการส่งมอบ

  - การจัดหาวัตถุดิบและผู้จำหน่ายวัตถุดิบ

บริษัทซื้อวัตถุดิบภายในประเทศเป็นส่วนใหญ่และไม่มีปัญหาเกี่ยวกับการจัดหาผู้จำหน่ายวัตถุดิบ

  - การกำจัดวัตถุดิบ

  การประกอบธุรกิจการจำหน่ายอะไหล่ อุปกรณ์ และบริการ วัตถุดิบที่เหลือใช้มีการจัดการดังนี้

  - น้ำมันเครื่องใช้แล้ว ส่งให้อุตสาหกรรมน้ำมันไทยนำไปกำจัด

  - วัตถุดิบส่วนอื่น ไม่มีผลกระทบต่อสิ่งแวดล้อม

4.  งานที่ยังไม่ได้ส่งมอบ

จะเป็นงานปกติที่อยู่ระหว่างขบวนการซ่อมแซม

5.  การจำหน่ายรถยนต์โดยสาร

  3.6.1 ลักษณะผลิตภัณฑ์

-   ลักษณะผลิตภัณฑ์

  บริษัท ไทย วี.พี. ออโต้ เซอร์วิส จำกัด
  ได้รับการแต่งตั้งให้เป็นตัวแทนนำเข้าและจัดจำหน่ายรถยนต์โดยสาร ภายใต้แบรนด์ “Yutong”
  แต่เพียงผู้เดียวในประเทศไทย

  ผลิตภัณฑ์ คือรถยนต์โดยสาร เครื่องยนต์ CNG หรือ NGVโดยใช้ก๊าซธรรมชาติเป็นเชื้อเพลิง
  ขนาด 25 – 40 ที่นั่ง หรือ ความยาวรถตั้งแต่ ขนาด 8-12 เมตร
  ทั้งนี้ราคาจำหน่ายขึ้นอยู่กับยี่ห้อของเครื่องยนต์ที่มีให้เลือกทั้ง เครื่องยนต์ Cummins
  ของสหรัฐอเมริกา หรือ เครื่องยนต์ Yuchai ของจีน
  และการตกแต่งภายในเพื่อให้ตรงกับความต้องการของผู้ประกอบการธุรกิจรถยนต์โดยสารปรับอากาศมากที่สุด

- ปัจจัยสำคัญที่มีผลกระทบต่อการประกอบธุรกิจ

  - จำนวนสถานีบริการก๊าซ NGV
  ยังมีจำนวนไม่เพียงพอต่อความต้องการที่ขยายตัวเพิ่มขึ้นอย่างรวดเร็ว โดยในปี 2550
  สถานีบริการก๊าซ NGV ของ ปตท. มีจำนวน 166 สถานีทั่วประเทศ และปตท.
  มีแผนที่จะขยายสถานีบริการ NGV ให้เพิ่มขึ้นเป็น 740 สถานี ในปี 2553

  - ปัจจุบัน ผู้ประกอบการรถโดยสารขนส่ง ยังไม่ได้รับความสะดวกในการขอสินเชื่อจาก
  สถาบันการเงิน และธนาคารพาณิชย์เท่าที่ควร

  - โครงสร้างอัตราภาษีนำเข้าของกรมศุลกากร ในการนำเข้าเครื่องยนต์ CNG
  ซึ่งอาจมีการปรับเปลี่ยนตามนโยบายของภาครัฐ ส่งผลถึงต้นทุนในการนำเข้าเครื่องยนต์
  ตลอดจนชิ้นส่วนรถยนต์โดยสาร Yutong อาจปรับตัวสูงขึ้น

  3.6.2 การตลาดและภาวะ การแข่งขัน

  - กลยุทธ์การแข่งขัน

  สืบเนื่องจากความผันผวนของราคาน้ำมันโลก ทำให้บริษัทผู้ผลิตรถยนต์โดยสาร CNG จาก
  ประเทศจีนหลายราย ขยายช่องทางธุรกิจยานยนต์เข้ามาในประเทศไทยมากขึ้น แต่ทางบริษัทฯ
  มีความได้เปรียบบริษัทคู่แข่งในฐานะที่เป็นกลุ่มบริษัทที่ดำเนินธุรกิจอยู่ในวงการอุตสาหกรรมยานยนต์
  ซึ่งมีบุคลากรที่มีประสบการณ์ในการวิจัยและพัฒนาผลิตภัณฑ์
  สามารถพัฒนารถโดยสารให้เหมาะสมตรงตามความต้องการของผู้ประกอบการในไทยได้
  จึงกำหนดนโยบายการแข่งขันกับคู่แข่ง ดังนี้

-   การกำหนดราคาจำหน่ายรถโดยสาร เครื่องยนต์ CNG
    โดยคำนึงถึงความเหมาะสมและเป็นธรรมกับผู้ประกอบการสูงสุด

-   บริษัทฯ มุ่งเน้นในเรื่องคุณภาพของรถยนต์โดยสาร ในด้านความแข็งแรง ทนทานในการใช้งาน
    สามารถ รับงานหนักได้

-   บริษัทให้ความสำคัญ และ ถือเป็นหัวใจหลัก สำหรับการบริการหลังการขายที่สม่ำเสมอ
    ทำให้ผู้ประกอบการมีความเชื่อมั่นในมาตรฐานการให้บริการที่รวดเร็ว

-   มีอะไหล่รองรับความต้องการของลูกค้า
    ตลอดจนการรับประกันผลิตภัณฑ์เพื่อให้ลูกค้าเกิดความพึงพอใจสูงสุด

-   มีศูนย์บริการบำรุงรักษา ในเขตพื้นที่ให้บริการหลักครอบคลุม เพื่อรองรับกลุ่มผู้ประกอบการ
    สามารถเข้าใช้บริการได้อย่างรวดเร็ว

-   ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายหลัก คือ องค์การขนส่งมวลชนกรุงเทพ (ขสมก.),
  ผู้ประกอบการที่ได้รับสัมปทานเดินรถจากขสมก., บริษัท ขนส่ง จำกัด (บขส.),
  ผู้ประกอบการที่ได้รับสัมปทานเดินรถจาก บขส., ผู้ประกอบการกลุ่มธุรกิจท่องเที่ยว
  และรับส่งพนักงาน , หน่วยงานราชการ/รัฐวิสาหกิจ ตลอดจน สถาบันการศึกษา เป็นต้น

-   การจำหน่ายและช่องทางการจำหน่าย

  บริษัท ฯ จำหน่ายรถยนต์โดยสารไปยังลูกค้ากลุ่มเป้าหมายโดยตรง
  โดยการแนะนำรถยนต์โดยสาร เครื่องยนต์ CNG ไปยังสมาคมผู้ประกอบการเดินรถโดยสารต่างๆ
  และการเข้าร่วมงานนิทรรศการแสดงรถโดยสาร CNG ซึ่งจัดงานแสดง ณ
  ศูนย์แสดงสินค้าชั้นนำภายในประเทศ เพื่อทำให้รถโดยสาร Yutong ที่ใช้เครื่องยนต์ CNG
  เป็นที่รู้จักอย่างกว้างขวางมากยิ่งขึ้น

- สัดส่วนการจำหน่าย

  เป็นการจำหน่าย ภายในประเทศ 100%

- แนวโน้มภาวะอุตสาหกรรม

  ปัจจุบันผู้ประกอบการด้านขนส่ง รถขสมก. และรถร่วมเอกชนส่วนใหญ่
  ใช้รถเครื่องยนต์ดีเซลซึ่งก่อให้เกิดมลพิษทางอากาศ ส่งผลต่อสุขภาพของผู้ใช้บริการ
  ซึ่งผู้ประกอบการได้รับผลกระทบอย่างมากจากภาวะราคาน้ำมันสูงขึ้น
  ทำให้มีแนวโน้มที่จะหันมาเลือกซื้อรถยนต์โดยสารเครื่องยนต์ CNG แทน
  อย่างไรก็ตามรถยนต์โดยสาร CNG ยังคงเป็นเทคโนโลยีใหม่
  แต่คาดว่าจะมีโอกาสเติบโตอย่างต่อเนื่องในอนาคต ดั้งนั้น บริษัท ไทย วี.พี. ออโต้ เซอร์วิส
  จำกัด จึงได้เล็งเห็นถึงความสำคัญในการนำเข้ารถโดยสารที่มีเครื่องยนต์ CNG
  เพื่อมีส่วนช่วยในการลดมลพิษทางอากาศ
  อีกทั้งยังเป็นการช่วยลดต้นทุนในการประกอบการแก่ผู้ประกอบการเดินรถ
  เพื่อนำมาพัฒนาปรับปรุงการบริการเดินรถให้แก่ผู้ใช้บริการให้ได้รับความสะดวกสบายมากยิ่งขึ้น

3.6.3 การจัดหาผลิตภัณฑ์

  บริษัทฯ ได้ทำสัญญาเป็นตัวแทนนำเข้า และจำหน่ายรถยนต์โดยสาร จากบริษัท เจิ้นโจว ยู่ท้ง
  กรุ๊ป จำกัด ซึ่งเป็นผู้ผลิตรถยนต์โดยสารที่ใช้ก๊าซธรรมชาติจากสาธารณรัฐประชาชนจีน
  จึงไม่มีปัญหาในการจัดหาผลิตภัณฑ์

  --------------------------------------- ---------- ---------- ----------
  เงินกู้ยืมระยะสั้นจากกิจการที่เกี่ยวข้องกันเพิ่มขึ้น                           -

  --------------------------------------- ---------- ---------- ----------